recursal/SuperWikiNEXT-32B huggingface dataset:
**Dahabin kolmoispommi-isku** tapahtui 24. huhtikuuta 2006 noin kello 19:15 paikallista aikaa, kun useita pommeja räjähti Dahabin turistialueilla Sham Al-Nasseimin kevätfestivaalien aikana Siinain niemimaalla Aqaban lahden rannalla Egyptissä. Egyptin sisäministeriön mukaan ainakin 23 ihmistä kuoli, näistä kolme ulkomaalaista; saksalainen poika sekä kaksi muuta tunnistamatonta. Paikallisen poliisin mukaan loukkaantuneita oli jopa yli 160.

Viimeisin tieto esittää, että kolme erillistä pommia räjähti; yksi Nelson ravintolan sisällä tai lähellä sitä, toinen Aladdinin kahvilassa ja kolmas Ghazalan markkina-alueella.

Etelä-Siinain kuvernööri reportoi että räjähdykset saattoivat olla itsemurhaiskuja, mutta myöhemmin Egyptin sisäministeri Habib Adly kertoi pommien olleen ajastettuja naulapommeja. Egyptin TV reportoi, että pommit olivat räjäytetty kauko-ohjaimella.

Lomakylät ovat suosittuja länsimaalaisten ja egyptiläisten keskuudessa lomakuukausien aikana. Nämä pommi-iskut seurasivat aikaisempia iskuja muualla Siinain niemimaalla, jotka tapahtuivat Sharm el-Sheikhissä 23. heinäkuuta 2005 ja Tabassa 6. lokakuuta 2004.

Egyptin turvallisuusviranomaiset ovat kertoneen iskujen takana olleen islamilainen äärijärjestö nimeltä *Jama'at al-Tawhīd wal-Jihad* (suom. '**yksijumalaisuus ja Jihad'**).

Aiheesta muualla
----------------

* Triple blasts rock Egypt resort - BBC (englanniksi)
* Egypt resort blasts kill at least 23 - Al Jazeera (englanniksi)
* At least 21 Killed at Egyptian Resort - CBC (englanniksi)
Pyhä Dunstan ja paholainen.
**Dunstan Pyhä** (n. 925–988) on kellonvalajien, metallityöntekijöiden, koruseppien ja kaivertajien suojelupyhimys. Hänet nimitettiin Canterburyn arkkipiispaksi 959. Dunstan tunnetaan Englannin luostareissa aloittamistaan uudistuksista. Hänen nimikkokirkkonsa St Dunstan-in-the-West sijaitsee Fleet Streetin varrella Lontoon Cityssä.

Elämä
-----

Dunstan syntyi aatelisperheeseen Baltonsboroughissa Glastonburyn lähellä, jossa häntä opettivat irlantilaiset munkit. Hän oli jonkin aikaa setänsä, silloisen Canterburyn arkkipiispan Athelmin palveluksessa ennen kuin siirtyi kuningas Athelstanin hoviin. Hovissa hän sai useita vihollisia, jotka syyttivät häntä noituudesta ja mustasta magiasta. Dunstanista tuli benediktiinimunkki, ja hän sai noin vuonna 939 vihkimyksen sedältään Ælfheah Kaljulta. Hänestä tuli kuningas Edredin neuvonantaja Edmund I:n salamurhan jälkeen. Tämän jälkeen Dunstan aloitti luostariuudistuksen.

Setänsä jälkeen kuninkaaksi noussut Edwy takavarikoi Dunstanin omaisuuden ja karkotti hänet kuningaskunnasta. Dunstan palasi pian Edwyn veljen Edgarin tultua kapinan seurauksena Edwyn tilalle. Edgar nimitti Dunstanin Worcesterin ja Lontoon piispaksi 957. Edwyn kuoltua pari vuotta myöhemmin Edgar nimitti Dunstanin Canterburyn arkkipiispaksi.

Edgarin kuoltua Dunstan auttoi Edvard Marttyyrin valintaa kuninkaaksi, ja kun Edvard kuoli pian valintansa jälkeen, Dunstan auttoi tämän velipuolen Ethelred Neuvotonta nousemaan kuninkaaksi.

Viimeiset vuotensa Dunstan vietti Canterburyssa, jossa hän opetti katedraalikoulussa.

Lähteet
-------

* Matthew Bunson, Margaret Bunson, Stephen Bunson: *Our Sunday Visitor's Encyclopedia of Saints*. Our Sunday Visitor Publishing, 2003. ISBN 1931709750. Google books (viitattu 6.1.2017). (englanniksi)

### Viitteet

1. ↑  Oxford Dictionary of National Biography
2. 1 2  Bunson, s. 263–264
3. 1 2 3  St. Dunstan *Catholic Online*. Viitattu 6.1.2017. (englanniksi)

Aiheesta muualla
----------------

* Kuvia tai muita tiedostoja aiheesta **Dunstan** Wikimedia Commonsissa

  


|  |  |  |  |
| --- | --- | --- | --- |
|  | Edeltäjä:**Byrhthelm** | **Canterburyn arkkipiispa**959–988 | Seuraaja:**Æthelgar** |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Australia
* Alankomaat
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Dagur Kári** (s. 12. marraskuuta 1973 Pariisi) on islantilainen elokuvaohjaaja. 

Pariisissa islantilaisille vanhemmille (isä kirjailija Pétur Gunnarsson) syntynyt Kári muutti kotimaahansa kolmivuotiaana. Hän opiskeli elokuvaa Tanskan kansallisessa elokuvakoulussa, josta valmistui 1999. Hänen päättötyönään tekemänsä lyhytelokuva *Lost Weekend* (1999) keräsi lukuisia palkintoja Euroopan eri elokuvafestivaaleilla. 

Kárin tunnetuin elokuva Suomessa, kuten muuallakin maailmassa on hänen esikoispitkänsä *Nói albínói* (2003), joka on musta komedia levottomasta nuoresta miehestä Noista. Noi vetelehtii omassa pienessä kotikylässään, ei tee juuri mitään, ei jaksa käydä edes kunnolla koulua. Mutta hänen suurena haaveenaan on karata talvella lumen ja jään ympäröimästä kotikylästään johonkin lämpimään. Elokuva on esitetty useilla elokuvafestivaaleilla, joilla se on kerännyt runsaasta palkintoja.

Kárin seuraava elokuva oli tanskassa ja tanskan kielellä kuvattu *Voksne mennesker* (2005). Tämän jälkeen hän on ohjannut englanninkielisen elokuvan *The Good Heart* (2009), jossa pääosaa näyttelee skotlantilainen Brian Cox.

Kirjallisuutta
--------------

* Kylmälä, Otto & Malmi, Timo: "Islannissa missään ei ole järkeä mutta kaikki on mahdollista", Dagur Kárin haastattelu. *Filmihullu* 4/2016.
* Kylmälä, Otto: "Dagur Kárin kaunis maailma". *Filmihullu* 4/2016.

Aiheesta muualla
----------------

* Dagur Kári Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**Dahlakin saaristo** on Punaisessameressä, Eritrean itärannikolla sijaitseva saariryhmä. Se koostuu yhteensä 209 saaresta. Syrjäinen, karu ja pääosin kuiva saaristo kohoaa enimmillään 15 metrin korkeuteen merenpinnasta.

Maantiede
---------

Dahlakin saaristo muodostaa Eritrean Pohjoisen Punaisenmeren alueeseen lukeutuvan aluehallinnon toisen tason hallintoalueen, *Dahlakin alialueen*.

Vain kolme tai neljä saariston saarista on asutettuja. Dahlak Kebir on saarista sekä pinta-alaltaan (noin 650 km2) että asukasluvultaan (noin 2 300, arvio 2006) suurin. Muita saaria ovat Dhuladhiya, Dissei, Dohul, Erwa, Harat, Harmil, Isra-Tu, Nahaleg, Nora (Norah) ja Shumma.

Historia
--------

Dahlakin nykyisen nimen alkuperää ei tunneta. Paikka esiintyy Periplusissa nimellä *Élaía* (Έλαία) ja Plinius kutsuu sitä nimellä *Aliaeu*.

Arabit valloittivat alueen 600-luvulla. Umaijadien ja abbasidien sanotaan käyttäneen saaria vankilana tai karkotuspaikkana. 800-luvulla saaristoa hallitsivat jemeniläisen Zabidin kaupungin hallitsijat ja 1100-luvun*selvennä* paikkeilla saaristosta tuli oma itsenäinen emiirikuntansa. Dahlakin emiirit olivat ajoittain alisteisia Jemenin tai Egyptin hallitsijoille. Heidät tunnettiin vauraudestaan ja heidän ajaltaan on jäänyt jälkeen useita kuufilaisella kirjoituksella tehtyjä tekstejä.

Portugalilaiset saapuivat Dahlakille vuonna 1513. Paikallinen emiiri Ahmad bin Ismail teki ensin vastarintaa, jonka johdosta portugalilaiset hävittivät saaria pahoin. Lopulta emiiristä tuli portugalilaisten vasallihallitsija. Saaristoa hävitettiin jälleen Ahmed Gureyn johtamien sotien aikana ja 1500-luvun lopulla saariston valtasi Osmanien valtakunta. Osmanien valta alueella jäi kuitenkin usein vain nimelliseksi. Usein saaria hallittiin Massawasta. Italian muodostaessa Eritrean siirtomaan vuonna 1885 Dahlakista tuli yksi Eritrean hallinnollisista alueista. Italian siirtomaakaudella alueelta etsittiin öljyä, jota ei kuitenkaan löydetty. Britit miehittivät saaret vuonna 1941, ja ne luovutettiin Etiopialle vuonna 1952.

Väestö
------

Saarilla on muutama tuhat asukasta. Dahlakilaiset ovat pääasiassa tigrenkielisiä muslimeja. Heihin on sekoittunut etiopialaisia, arabeja, somaleja ja sudanilaisia. Saaret ovat karuja, mutta paikalliset kasvattavat kameleja ja vuohia. Muita elinkeinoja ovat kalastus ja helmestys.

Lähteet
-------

1. 1 2  Phillips, Matt & Jean-Bernard Carillet: "Eritrea", *Ethiopia & Eritrea*, s. 339–346 Massawa, 346–349 Dahlak Islands, 349–350 Adulis. Lonely Planet Publications Pty Ltd, 2006, 3rd Edition. ISBN 1-74104-438-7. (englanniksi)
2. ↑  EASO Country of Origin Information Report. Eritrea Country Focus (pdf) (Muun muassa kohta 1.4 Administrative structure, s. 17–19)  5/2015. easo.europa.eu.  Arkistoitu 10.3.2016. Viitattu 11.1.2016. (englanniksi)
3. 1 2 3 4 5  B. Lewis, Ch. Pellat & J. Schacht: *Encyclopaedia of Islam, Volume II (C–G)*, s. 90–91. BRILL, 1998. ISBN 9789004070264. (englanniksi)
Saksalainen yhteyskone Fieseler Fi 156 Storch.
**Yhteyslentokone** on pienikokoinen, tavallisesti aseistamaton lentokone, jota käytetään sodassa tiedusteluun sekä kevyen lastin, esimerkiksi haavoittuneiden, viestinviejien ja upseerien, kuljettamiseen ilmateitse. Usein yhteyskoneet ovat kevyitä, siviililiikenteessä lentäviä yleisilmailulentokoneita, jotka on pienin rakenteellisin ja ulkomuodollisin muutoksin sovitettu sotilaskäyttöön. Käyttötarkoituksensa vuoksi yhteyslentokoneet on suunniteltu nousemaan lyhyiltäkin kiitoteiltä.

Yhteyslentokoneita käytettiin laajalti toisessa maailmansodassa. Nykyisin niiden tehtävät ovat kuitenkin siirtyneet helikopterien, tiedustelusatelliittien sekä tiedustelulennokkien ja muiden miehittämättömien ilma-alusten hoidettaviksi, eikä nykyaikaisesti varustetuilla armeijoilla ole yhteyslentokoneita vakinaisessa kalustossaan.

Yhteyslentokoneita maittain
---------------------------

Entisöity Messerschmitt Taifun.
Taylorcraft Auster V
### Neuvostoliitto

* Polikarpov Po-2
* Polikarpov R-5

### Puola

* Lublin R-XIII

### Saksa

* Fieseler Fi 156 Storch
* Focke-Wulf Fw 58 Weihe
* Messerschmitt Bf 108 Taifun

### Yhdistynyt kuningaskunta

* Taylorcraft Auster
* Westland Lysander

### Yhdysvallat

* Taylorcraft L-2 Grasshopper
Kartta kaikkien vuoden 1955 hurrikaanien ja trooppisten myrskyjen radoista, väritettynä Saffirin-Simpsonin hurrikaaniasteikon mukaan: punainen 5, tummanoranssi 4, oranssi 3, keltainen 2, vaaleankeltainen 1. Sinisten pallukoiden avulla esitetään trooppinen myrsky.
**Vuoden 1955 Atlantin hurrikaanikausi** käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 1955. 

Kolmestatoista myrskystä kymmenen saavutti hurrikaanin voiman. Yksikään niistä ei iskenyt Yhdysvaltojen rannikolle Meksikonlahden rannalla tai Floridassa.

Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 1955 esiintyneistä myrskyistä Connie, Diane, Ione ja Janet poistettiin myöhemmin näiltä kiertäviltä listoilta.

| Myrsky | SSHS | Aktiivisena |
| --- | --- | --- |
| Trooppinen myrsky Brenda | 0 | 31.7.-3.8. |
| Hurrikaani Connie | 4 | 3.-15.8. |
| Hurrikaani Diane | 2 | 7.-20.8. |
| Hurrikaani Edith | 2 | 21.-31.8. |
| Trooppinen myrsky 5 | 0 | 25.-28.8. |
| Hurrikaani Flora | 2 | 2.-9.9. |
| Hurrikaani Gladys | 1 | 3.-6.9. |
| Hurrikaani Ione | 4 | 10.-21.9. |
| Hurrikaani Hilda | 3 | 12.-20.9. |
| Hurrikaani Janet | 5 | 21.-30.9. |
| Trooppinen myrsky 11 | 0 | 23.-27.9. |
| Trooppinen myrsky 12 | 0 | 10.-14.10. |
| Hurrikaani Katie | 2 | 14.-19.10. |
|

Lähteet
-------

1. ↑  G.E. Dunn, W.R. Davis & P.L. Moore: Hurricanes of 1955 *Monthly Weather Review*. Viitattu 30.9.2018.
2. ↑  Tropical Cyclone Naming History and Retired Names *National Hurricane Center*. Viitattu 30.9.2018.

Aiheesta muualla
----------------

* Kuvia tai muita tiedostoja aiheesta **Vuoden 1955 Atlantin hurrikaanikausi** Wikimedia Commonsissa

|  |  |  |  |
| --- | --- | --- | --- |
|  | Edeltäjä:**Vuoden 1954 Atlantin hurrikaanikausi** | **Hurrikaanit Atlantilla** | Seuraaja:**Vuoden 1956 Atlantin hurrikaanikausi** |
**Sucheta Kripalani** (25. kesäkuuta 1908 – 1. joulukuuta 1974) oli intialainen vapaustaistelija ja poliitikko, joka toimi Uttar Pradeshin pääministerinä vuosina 1963–1967. Hän oli maansa ensimmäinen naispuolinen osavaltion pääministeri.

Lapsuudessaan Kripalani tunsi vihaa brittiläisiä kohtaan Amritsarin verilöylyn johdosta. Hän oli kiinnostunut itsenäisyysliikkeestä, mutta vuonna 1929 hän joutui huolehtimaan perheestään isänsä ja siskonsa kuoltua. Hän työskenteli luennoitsijana Banaras Hindu Universityssä vuosina 1931–1939. Yhteiskunnalliseen toimintaan hän osallistui kongressipuolueen riveistä 1940-luvulla, jonka osalta hän joutui kahdesti vankilaan itsenäisyysaktivisminsa vuoksi. Vuonna 1940 hän perusti kongressipuolueen naisjärjestön All India Mahila Congressin.

Intian itsenäistyttyä Kripalani työskenteli aviomiehensä Jivatram Bhagwandas Kripalanin kanssa avustamassa pakolaisia. Vuonna 1949 hän toimi maansa edustajana yhdistyneiden kansakuntien yleiskokouksessa. Vuonna 1961 hän toimi edustajana kansainvälisessä työjärjestössä. Hän toimi Uttar Pradeshin pääministerinä vuosina 1963–1967. Politiikasta hän siirtyi eläkkeelle vuonna 1971.

Lähteet
-------

1. 1 2 3  Sirur, Simrin: Sucheta Kriplani: India’s first woman chief minister and founder of All India Mahila Congress *The Print*.  1.12.2018. Viitattu 26.1.2020.
2. 1 2  Baldwa, Shreya: Sucheta Kripalani: India’s first woman chief minister, chartered her own independent course *Indian Express*.  26.3.2018. Viitattu 26.1.2020.
3. ↑  Sucheta Kripalani, Indian Aide And Independence Fighter, Dies *New York Times*.  2.12.1974. Viitattu 26.1.2020.

Aiheesta muualla
----------------

* Intian parlamentin alahuoneen kuvaus Sucheta Kripalanista

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Muut | 
* IdRef

 |

 |
**Sud-Ouest** on hallintoalue Burkina Fason lounaisosassa. Sen pääkaupunki on Gaoua. Vuoden 2006 väestönlaskennan mukaan alueella on 620 767 asukasta. Sen pinta-ala on 16 318 tai 16 533 neliökilometriä.

Maantiede, ilmasto ja luonto
----------------------------

Vuonna 2001 perustettu alue käsittää kuusi prosenttia Burkina Fason pinta-alasta. Se rajoittuu lännessä Cascadesin, pohjoisessa Hauts-Bassinsin ja Boucle du Mouhounin ja koillisessa Centre-Ouestin alueisiin sekä idässä Ghanaan ja etelässä Norsunluurannikkoon.

Maisemaa leimaavat keskimäärin 450 metriä korkeat ylängöt, laajat tasangot, alangot, kukkulat ja kalliot. Joet kuuluvat Mouhounin eli Mustan-Voltan ja Comoén vesistöihin.

Ilmasto on sudanilaistyyppinen. Vuotuinen sademäärä on 900–1200 millimetriä. Sadekausi kestää huhtikuusta lokakuuhun. Kuivaa kautta leimaa harmattan-tuuli. Lämpötilat vaihtelevat 21 ja 32 asteen välillä.

Kasvillisuus on puu- ja heinäsavannia, avointa metsää ja galleriametsiä. Suojeltujen metsäalueiden pinta-ala on 55 000 ja eläintensuojelualuiden 78 700 hehtaaria. Eläimistöön kuuluvat muun muassa piikkisiat ja norsut sekä monet lintulajit.

Hallinnollinen jako ja asutus
-----------------------------

Alueeseen kuuluu neljä provinssia, 28 departementtia, neljä kaupunkikuntaa, 24 maalaiskuntaa ja 1047 kylää. Provinsseja ovat Bougouriba, Ioba, Noumbiel ja Poni ja kaupunkeja niiden keskuspaikat Diébougou, Dano, Batié ja Gaoua.

Alueella asuu 4,4 prosenttia Burkina Fason väestöstä. Kaupunkiväestön osuus on 11,3 prosenttia, mikä on huomattavasti alle maan keskiarvon (22,7 %).

Asukkaat ovat etupäässä lobeja, dagareja ja biriforeja. Lisäksi on jonkin verran pohjoisesta ja lännestä muuttaneita moseja ja boboja. Puhutuimmat kielet ovat lobi (37,8 %), dagari (37,2 %), moore (7,8 %), djula (2,8 %) ja fulani (2,4 %). Djulaa tai bambaraa, moorea ja ranskaa puhutaan eniten kaupungeissa. Animisteja on 64,9, katolisia 17,7, muslimeja 12,9 ja protestantteja 3,3 prosenttia.

Talous
------

Väestöstä yli 70 prosenttia harjoittaa maanviljelyä, karjanhoitoa ja kalastusta. Muita elinkeinoja ovat käsityöammatit, kaupankäynti ja kullankaivu. Gaoua on huomattava rajakaupan keskus.

Lähteet
-------

* Monographie de la region du Sud-Ouest *insd.bf*.  2009.  Arkistoitu 13.11.2010. Viitattu 30.6.2018.

### Viitteet

1. 1 2 3 4  Monographie, s. 20.
2. 1 2  Monographie, s. 19.
3. ↑  La région du Sud-Ouest en chiffres *insd.bf*.  2011.  Arkistoitu 28.3.2018. Viitattu 30.6.2018.
4. 1 2 3 4 5  Enquête nationale sur l’accès des ménages aux ouvrages d’assainissement familial 2010: Monographie régionale Sud-Ouest *eauburkina.org*.  2011. Viitattu 30.6.2018.
5. 1 2  Monographie, s. 19–20.
6. ↑  Monographie, s. 21.
7. ↑  Monographie, s. 24.
8. ↑  Monographie, s. 36–37.
9. ↑  Monographie, s. 34.
10. ↑  Monographie, s. 72.

Burkina FasoBurkina Fason alueet

* Boucle du Mouhoun
* Cascades
* Centre
* Centre-Est
* Centre-Nord
* Centre-Ouest
* Centre-Sud
* Est
* Hauts-Bassins
* Nord
* Plateau-Central
* Sahel
* Sud-Ouest
**Maijakaisan koulu** oli 1800-luvulla Tampereella ja kaupungin lähipitäjissä toiminut alkeiskoulu. Koulun opettajana oli itseoppinut Maria Katariina Jernqvist (1828–1901) jonka mukaan koulu oli saanut nimensä. Alkeisopetusta 6–8-vuotiaille lapsille antanut koulu oli tunnettu tavanomaisesta poikkeavista opetusmenetelmistään. 

Maijakaisan koulu toimi 1860- ja 1870-luvuilla pääasiassa kesäisin Kyttälän esikaupungissa joka liitettiin Tampereen kaupunkiin vuonna 1876. Luokkahuoneena oli tällöin leivintupa jossa leivinlaudat toimivat oppilaiden penkkeinä. Koulussa ei ollut lukujärjestystä ja lukemaan opittiin toistamalla opettajan perässä kirjaimia ja sanoja aisakellon säestyksellä. Koulu järjesti myös kauniiden päivien kulkueita kaupungin kaduilla jolloin oppilaat esittivät hengellisiä lauluja ja virsiä kantaessaan opettajaansa lakanalla ja soittaessaan kulkueen edellä aisakelloa.

Koulun toiminta siirtyi ensin Kangasalle ja sitten vuonna 1883 Pirkkalaan sen jälkeen kun kansakoulu perustettiin Tampereelle. Täällä koulu toimi kiertokouluna ja opettaja Maija-Kaisa sai opetustyöstään tunnustuksena Topelius-rahaston palkinnon. Koulun toimintaa Kangasalla on kuvannut kirjailija Jalmari Finne.

Kirjallisuutta
--------------

* *Kaarisilta juurille : Ida ja Juho Niemen elämään Kangasalla* ; toimittaja Marja-Liisa Hänninen. Vantaa 2014 ISBN 9789529341320

Lähteet
-------

1. ↑  Kelpo neuvoja sadan vuoden takaa, Sydän-Hämeen Lehti 6.1.2015
2. 1 2 3  Jussi Hietala : Maria Charlotta Hydén Finlaysonin pikkulastenkoulun opettaja ja lähetyksen suuri persoona, Historian pro gradu -tutkielma, Tampereen yliopisto 2015, sivu 26
3. ↑  Jalmari Finne : Vuosisatojen takaa 20. Maijakaisa Aamulehti 19.08.1928 nro 226, s. 8, Kansalliskirjaston Digitoidut aineistot
4. ↑  Kunnianosoitus menneille sukupolville - Kaarisilta juurille -teos valottaa sadan vuoden takaista elämää Kangasalan kirkonkylässä, Sydän-Hämeen lehti 17.11.2014
**Augusta Maria (Maiju) Ullberg (Ranta)** (5. maaliskuuta 1882 Helsinki – 18. marraskuuta 1917 Viipuri) oli suomalainen näyttelijä.

Maiju Rannan vanhemmat olivat räätäli Gustaf Mikael Ranta (s. 1853) ja Johanna Ida Anttila. Hän oli naimisissa vuodesta 1909 arkkitehti Uno Ullbergin kanssa.

Maiju Ranta näytteli vuoden ajan Suomen Näyttämöllä ja sen jälkeen viipurilaisessa Suomalaisessa Maaseututeatterissa 1904–1909, jonka kantavia voimia hän tuolloin oli. Vielä naimisiin mentyäänkin hän esiintyi silloin tällöin näyttämöllä hyväntekeväisyysnäytöksissä. Maiju Ranta kuoli sairastuttuaan äkillisesti marraskuussa 1917.

Lähteet
-------

1. 1 2  Geni.com : Maiju Ullberg
2. 1 2  Kuolleita, Helsingin Sanomat, 21.11.1917, nro 269, s. 3, Kansalliskirjaston digitaaliset aineistot
3. ↑  Maiju Ullberg, Viipurin Sanomat, 20.11.1917, nro 122, s. 4, Kansalliskirjaston digitaaliset aineistot

Aiheesta muualla
----------------

* Mitä vanha valokuva kertoo, Suomen Kuvalehti, 09.06.1934, nro 24, s. 24, Kansalliskirjaston digitaaliset aineistot
**Clebsch–Gordan-kertoimet**, eli **CG-kertoimet** on taulukoitu kokoelma numeroita, joita käytetään kvanttimekaniikassa pyörimismäärän kytkennöissä. Niitä tarvitaan toimittaessa luomis- ja hävitysoperaattoreiden kanssa.  Termi *Clebsch–Gordan-kertoimet* on saanut nimensä saksalaisilta matemaatikoilta Alfred Clebschilta ja Paul Gordanilta.

Määritelmä
----------

Clebsch–Gordan-kerroin \scriptstyle c voidaan esittää kytkemättömän ja kytketyn kantojen avulla seuraavasti: 

{\displaystyle c\_{j\_{1},j\_{2},m\_{1},m\_{2}}^{j,m}=<j\_{1},j\_{2},m\_{1},m\_{2}|j\_{1},j\_{2},j,m>},
missä siis {\displaystyle \scriptstyle j\_{1}} ja {\displaystyle \scriptstyle j\_{2}} ovat pyörimismäärät kytkemättömässä kannassa, {\displaystyle \scriptstyle j} pyörimismäärä kytketyssä kannassa ja {\displaystyle \scriptstyle m=m\_{1}+m\_{2}}. Jos on tiedossa yllä olevan yhtälön oikea puoli, eli tiedetään arvot termeille {\displaystyle \scriptstyle j\_{1}}, {\displaystyle \scriptstyle j\_{2}} jne, niin Clebsch–Gordan-kerroin voidaan etsiä taulukosta. 

Clebsch–Gordan-kertoimien avulla voidaan siis esittää kytketty tila kytkemättömän tilan avulla 

{\displaystyle |j\_{1},j\_{2},j,m>=|j\_{1},j\_{2},m\_{1},m\_{2}><j\_{1},j\_{2},m\_{1},m\_{2}|j\_{1},j\_{2},j,m>\,\!}
{\displaystyle |j\_{1},j\_{2},j,m>=\sum \_{m\_{1},m\_{2}}c\_{j\_{1},j\_{2},m\_{1},m\_{2}}^{j,m}|j\_{1},j\_{2},m\_{1},m\_{2}>\,\!}.

Lähteet
-------

1. ↑  Curtis G. Callan, Jr.: *Physics 507, Advanced Quantum Mechanics, Toy Applications in One Dimension*, s. 48. , 1996. PDF-versio. (englanniksi)[vanhentunut linkki]
2. ↑  Richard Boyd: *An Introduction to Nuclear Astrophysics*, s. 385. University of Chicago Press, 2008. ISBN 9780226069715. Google Book. (englanniksi)
3. ↑  CLEBSCH-GORDAN COEFFICIENTS, SPHERICAL HARMONICS, AND d FUNCTIONS (pdf) *pdg.lbl.gov*.  (englanniksi)
*Tämä artikkeli käsittelee kuunaria. Yxpila on myös Ykspihlajan ruotsinkielinen nimi.*
**Yxpila** oli suomalainen nelimastoinen puinen kuunari, joka oli rakennettu 1920. Laivan omistivat kokkolalaiset Gamlakarleby Rederi Ab ja Gamlakarleby Fartygs Ab vuoteen 1924 saakka, sen jälkeen raumalaiset laivanvarustajat 1924–1942 ja viimeksi helsinkiläiset Meriliito Oy ja Varustamo Munkkiniemen Laiva Oy 1942–1952. Kuunari jätettiin sitten hylyksi Paraisten Stormälön merivartioaseman rantaan. Yxpila oli viimeinen Atlantilla purjehtinut suomalainen rahtipurjelaiva.

Kuunari rakennettiin punahongasta Gamlakarleby Aktiebolagetin telakalla Kokkolassa 1919–1920 Herman Hillen johdolla. Laivan oli suunnitellut insinööri Gösta Kyntzell. Laivan vetoisuus oli 635 bruttorekisteritonnia ja kantavuus 1 050 kuollutpainotonnia. Laivan pituus oli 59,25 metriä, leveys 10,52 metriä ja syväys 4,80 metriä. Hyvänä purjehtijana kuunari saattoi saavuttaa jopa 20 solmun nopeuden.

Kuunari Yxpila liikennöi pääasiassa Itämeren ja Pohjanmeren satamiin, ja se kuljetti pääasiassa puutavaralasteja Englantiin, Tanskaan ja Saksaan. Se oli vähällä tuhoutua hirmumyrskyssä Biskajanlahdella tammikuussa 1925, kun se oli pikilastissa matkalla Liverpoolista Cadiziin. Vuonna 1927 kuunari ajautui suunnistusvirheen takia Gotlannin rannikkolla rantakiviin, ja se tuotiin Uudenkaupungin telakalle korjattavaksi. Toisen maailmansodan alkaessa 1939 Yxpila oli viemässä puutavaralastia Englantiin, ja se joutui palaamaan Suomeen kiertämällä Irlannin ja Skotlannin ympäri. Kotimatka kesti 39 päivää. Yxpila poistettiin laivarekisteristä 1943, ja Ensio Stenius hinasi kuunarin Helsinkiin muuttaakseen sen museolaivaksi. Hanke kuitenkin kariutui Steniuksen kuoltua yllättäen. Yxpilan takila vaurioitui 1948 Itämerellä, minkä jälkeen se oli riisuttuna Ruissalon selällä. Kuunari romutettiin Paraisilla talvella 1952–1953. Purettavaksi kelpaamaton hylky jätettiin Paraisten Stormälön merivartioaseman rantaan. 

Aukusti Pulli on rakentanut kuunari Yxpilan pienoismallin, jonka pituus on 200 senttimetriä ja korkeus 125 senttimetriä. Kuunarin sisarlaiva oli uusikaupunkilainen kuunari Baltic.

Lähteet
-------

1. 1 2 3  Jukka Mikkolan Suurten purjelaivojen bibliografia: Yxpila (Arkistoitu – Internet Archive)
2. 1 2  Hylyt.net: Yxpila
3. 1 2 3  Vakkasuomalaisia purjealuksia ja laivanvarustajia: Kuunari Yxpila (Arkistoitu – Internet Archive)
4. ↑  Annikki Wiirilinna: Viimeisiä mohikaaneja, Kokkola 2.2.1984[vanhentunut linkki]
5. ↑  Pienoismalli, kuunari Yxpila, Helsingin kaupunginmuseo (Finna)

Aiheesta muualla
----------------

* Kuunari Yxpila, rakennettu Kokkolassa 1920. Suomen merimuseon kuvakokoelma (Finna)
**Yélékébougou** on maalaiskunta ja sen keskuskylä Koulikoron alueen Katin piirissä Malissa. Se sijaitsee 30 kilometriä Katista etelään. Kunnassa on 12 800 ja kylässä 2 400 asukasta (vuonna 2009).

Yélékébougoun kunta rajoittuu etelässä Katin piirin Safon ja Kambilan, lännessä Kalifabougoun ja Diédougoun, pohjoisessa Kolokanin piirin Nossombougoun ja idässä Koulikoron piirin Koulan kuntiin.

Kuntaan kuuluu 17 kylää. Asukkaat ovat etupäässä bambaroita, fulbeja ja soninkeja. Yleisin kieli on bambara. Uskontoja ovat islam, kristinusko ja animismi.

Yélékébougoun kautta kulkee Bamakosta pohjoiseen johtava maantie RN3. Seudun pääelinkeinot ovat maanviljely, karjanhoito ja metsien hyödyntäminen. Lisäksi harjoitetaan kaupankäyntiä ja käsityöammatteja.

Lähteet
-------

1. ↑  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 6.5.2018.
2. ↑  Mali - Région de Koulikoro: Carte de référence *reliefweb.int*. Viitattu 6.5.2018.
3. 1 2  Plan de Sécurité Alimentaire: Commune Rurale de Yélékébougou 2008-2012 *docplayer.fr*.  2008. Viitattu 6.5.2018.
**Juudan kuningaskunta** (myös lyhyemmin **Juuda**) sijaitsi noin vuosien 920 eaa. ja 597 eaa. välillä Palestiinan eteläosassa Juudean eli Juudan historiallisella alueella. Nimensä kuningaskunta sai Juudan heimosta; Raamatun mukaan sen alue koostui Juudan ja Benjaminin heimojen asuma-alueista. Juudan kuningaskunta oli Israelin kuningaskunnan ohella toinen pääosin juutalaista uskontoa noudattanut valtakunta.

Raamatun kertomuksen mukaan Juudan kuningaskunta syntyi, kun yhtenäisen Israelin kuningas Salomon kuoleman (926–922 eaa.) jälkeen Jerobeam I sai valtakunnan pohjois- ja keskiosat alaisuuteensa ja Salomon poika Rehabeam jäi hallitsemaan vain eteläistä osaa eli Juudaa, jonka pääkaupunki oli Jerusalem. Traditionaalisen kronologian mukaan ajoitettu arkeologinen todistusaineisto ei kuitenkaan kerro yhteisestä israelilaisesta valtakunnasta ennen Jerobeamin aikaa.

Juuda oli kuivempaa ja karumpaa aluetta kuin Israel, joten sen asukasmäärä oli huomattavasti pienempi ja se oli Israelia heikompi. Toisaalta alue oli vuoristoisena ylänkönä paremmin suojassa valloittajilta kuin Israel, ja niinpä Juuda jäi pitempään nauttimaan itsenäisyydestä tai jonkinasteisesta autonomiasta. 

Juudan kuningaskunta tuhoutui, kun Nebukadressar II valloitti Jerusalemin vuonna 597 eaa. ja pakkosiirsi sen väestön yläluokan ja käsityöläiset Babyloniaan. Myöhemmin Persian kuningas Kyyros II Suuri kuitenkin salli heidän palata Juudaan. Persialaisvallan aikana Juuda sai tietynasteisen itsehallinnon.

Katso myös
----------

* Luettelo Juudan kuningaskunnan kuninkaista

Lähteet
-------

1. 1 2 3  Richard Hooker, Washington State University: Ancient Jewish History: The Two Kingdoms Jewish Virtual Library. Viitattu 9.9.2013.
2. ↑  1. Kun. 12:1–20

Aiheesta muualla
----------------

* Kuvia tai muita tiedostoja aiheesta **Juudan kuningaskunta** Wikimedia Commonsissa
Harry Hopkins elinkeinoministerinä.
**Harry Lloyd Hopkins** (27. elokuuta 1890 – 29. tammikuuta 1946) oli yhdysvaltalainen poliittinen taustavaikuttaja ja presidentti Franklin D. Rooseveltin monivuotinen läheinen avustaja. Hän oli yksi New Dealin pääarkkitehdeistä. Toisen maailmansodan aikana Hopkins toimi Rooseveltin ehkä tärkeimpänä neuvonantajana. Hän kävi useita neuvotteluja Winston Churchillin ja Josef Stalinin kanssa Rooseveltin edustajana. Hopkins toimi monta vuotta Rooseveltin kabinetissa ilman ministerin salkkua ja sai siksi lempinimekseen "avustava presidentti". Hän työskenteli lyhyen ajan kauppaministerinä vuosina 1938-1940. Ammattitaustaltaan Hopkins oli sosiaalityöntekijä. Hän oli naimisissa kolme kertaa. Ensimmäisessä avioliitossa syntyi kolme lasta. Hopkins kärsi pitkään mahasyövästä ja siihen liittyvään leikkauksen komplikaatioista. Hän kuoli 55-vuotiaana.

Lähteet
-------

* McJimsey, George. "Hopkins, Harry Lloyd" The Biographical Dictionary of Iowa. University of Iowa Press, 2009. (englanniksi)

### Viitteet

1. ↑  Harry's Luck *The New York Times*.  12.7.1987. Viitattu 6.2.2013. (englanniksi)
2. ↑  Harry Hopkins: President Franklin D. Roosevelt's Deputy *HISTORYnet.com*.  12.6.2006. Viitattu 6.2.2013. (englanniksi)

Aiheesta muualla
----------------

* Kuvia tai muita tiedostoja aiheesta **Harry Hopkins** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Katalonia
* Saksa
* Israel
* Belgia
* Yhdysvallat
* Japani
* Tšekki
* Australia
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* NARA
* SNAC
* IdRef

 |

 |
**David Chokachi** (s. **David Al-Chokhachy** 16. tammikuuta 1968 Plymouth, Massachusetts) on yhdysvaltalainen näyttelijä.

Ura
---

Hänellä on tutkinto politiikan tutkimuksesta. Hän aloitti näyttelijänuransa televisiosarjassa *Baywatch*, jossa hän näytteli vuosina 1995–1999 Cody Madisonin roolin. Lähdettyään Baywatchista hän näytteli Jake McCarteyn roolin televisiosarjassa *Witchblade*, joka kesti vuoteen 2002 asti. Vuonna 2006 hän aloitti yhtenä päänäyttelijöistä televisiosarjassa *Beyond the Break*. Tämä sarja kesti kolme kautta. Tämän lisäksi hän oli mukana vuonna 2009 tositelevisio-ohjelmassa *Confessions of a Teen Idol*.

Yksityiselämä
-------------

David Chokachi on naimisissa ja hänellä on yksi lapsi..Hänen isänsä oli lääkäri Modhaffer Khalaf Al-Chokhachy, joka oli syntynyt Kazimiyyassa, Irakissa, ja äitinsä on amerikansuomalainen, jonka vanhemmat olivat alun perin kotoisin Vaasasta.

Lähteet
-------

1. ↑  No Speedo needed! Baywatch hunk David Chokachi proves he has still got it at 47
2. ↑  Baywatch Hunk David Chokachi Is Still Buff and Hot at Age 47: See New Photos of the Actor
3. ↑  Modhaffer Al-Chokhachy Obituary (2009) Boston Globe. Viitattu 8.11.2020.
4. ↑  Suomalaistaustainen Baywatch-David on edelleen hurjassa kunnossa - paljasti IL:lle rakkaimman suomalaisen sanan Iltalehti. Viitattu 8.11.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **David Chokachi**.
* The Official David Chokachi Website

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat

 |
|  |
| Henkilöt | 
* Elonet

 |
|  |
| Muut | 
* IdRef

 |

 |
**Harry Verner Krogerus** (9. helmikuuta 1917 Helsinki – 1. maaliskuuta 1999 Helsinki) oli suomalainen hyönteistutkija ja Helsingin hyönteistieteellisen yhdistyksen pitkäaikainen puheenjohtaja ja myöhemmin kunniajäsen. Yhdistys on perustamisestaan lähtien kaksikielinen.

Krogerus suoritti filosofian tohtorin tutkinnon 1949. Hän toimi yliopettajana 1953–1974 Helsingin ruotsalaisessa normaalilyseossa (Svenska normallyceum) ja rehtorina Töölön ruotsinkielisessä koulussa (svenska samskolan), jossa hän opetti vuodesta 1945 lähtien. Hän julkaisi useita tieteellisiä julkaisuja hyönteistieteen alalta, joissa hän pääasiassa keskittyi perhostutkimukseen.

Krogerus edisti aktiivisesti luonnontieteellisten tutkimusten julkaisua kansankielellä, mm. oppikirjojen kirjoittajana ja monivuotisena asiantuntijana Naturväktarna-radio-ohjelmassa. Hän sai professorin arvon 1978.

Lähteet
-------

* Helsingin hyönteistieteellisen yhdistyksen sivut *entomologiska.wordpress.com*. Viitattu 9.2.2018.
* Biström, Olof & Meinander, Martin: Professori Harry Krogerus: Humaani luontoihminen oli myös tutkija *Helsingin Sanomat*.  6.3.1999. Viitattu 9.2.2018.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Yhdysvallat
* Alankomaat

 |
|  |
| Henkilöt | 
* Biografiskt Lexikon
* Uppslagsverket Finland

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Harry Krogerus
David Chytraeus
**David Chytraeus** tai **Chyträus** (26. helmikuuta 1530 Ingelfingen – 25. kesäkuuta 1600 Rostock) oli saksalainen luterilainen puhdasoppisuuden ajan teologi ja historioitsija.

Hänen oikea sukunimensä oli Kochhafe, joka on klassiseksi kreikaksi χυτρα, josta hän muotoili latinalaistetun pseudonyymin "Chyträus".

Chyträus oli Rostockin yliopiston professori sekä yksi Tunnustuskirjoihin kuuluvan Yksimielisyyden ohjeen tekijöistä.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Kreikka
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Jaroslav Hlinka** (s. 10. marraskuuta 1976 Praha, Tšekkoslovakia) on tšekkiläinen jääkiekkoilija ja maailmanmestari, joka siirtyi kaudeksi 2012–2013 Extraligan HC Sparta Prahaan. Hlinka on edustanut Tšekkiä kahdeksissa maailmanmestaruuskilpailuissa ja on voittanut kultaa 2001 ja hopeaa 2006.

Hlinka kasvattajaseura on HC Sparta Prahaa. Hän on voittanut siellä Tšekin mestaruuden vuosina 2000, 2002, 2006 ja 2007. Kaudella 2006–07 hän voitti myös Extraligan pistepörssin 57 pisteellään. Vuoteen 2002 asti Sparta Prahassa pelannut Hlinka siirtyi Sveitsin NLA:n Kloten Flyersiin kausiksi 2002–03 ja 2003–04. Hän pelasi kauden 2004–05 Venäjällä, Ak Brars Kazanissa, mutta palasi Kloteniin kaudeksi 2005–06. Hlinka kuitenkin palasi siirtorajan kynnyksellä takaisin Sparta Prahaan keväällä 2006. Kauden 2007–08 Hlinka pelasi NHL-joukkue Colorado Avalanchessa. Hän teki siellä tehot 8+20=28 63 ottelussa.

Kaudeksi 2008–09 Hlinka siirtyi Elitserieniin ja Linköpingiin ja voitti ensimmäisellä kaudellaan siellä liigan syöttöpörssin 43 syötöllään. Alkukauden 2009–10 Hlinka pelasi HC Sparta Prahassa lainalla. Hlinka edusti 20 ottelun ajan Sparta Prahaa ja hän palasi Linköpingiin lokakuun lopulla. Hän pelasi vielä kaksi kautta Linköpingissä, mutta aloitti kautensa lainalla. Ensin Sparta Prahassa ja kaudella 2011–2012 HC Plzeňissä.

Hlinka siirtyi kesällä 2012 takaisin Sparta Prahaan.

Lähteet
-------

* Jaroslav Hlinka *Elite Prospects*. Everysport Media Group AB.  (englanniksi)

### Viitteet

1. ↑  Jáchim, Václav: Dobří holubi se vracejí! Jaroslav Hlinka skončil ve Švédsku, bude hrát za Spartu *Hokej.cz*.  8.8.2012. BPA a.s.  Arkistoitu 10.2.2013. Viitattu 12.8.2012. (tšekiksi)
United Defensen logo**United Defense Industries** oli suuri yhdysvaltalainen puolustusvälineyritys vuosien 1994–2005 välisenä aikana. Yrityksen kotipaikka oli Arlingtonin piirikunta, Virginia, Yhdysvallat. Vuonna 2004 yhtiön myynti oli 2 293 miljardia Yhdysvaltain dollaria. Yhtiö toimi tuolloin 25 paikkakunnalla Yhdysvalloissa ja Ruotsissa ja sen palveluksessa oli noin 8 000 ihmistä.

Sen tuotteita olivat taisteluajoneuvot (esimerkiksi Bradley taisteluvaunut), tykit, ohjusten laukaisualustat ja täsmäammukset. Brittiläinen BAE Systems osti United Defensen 2,1 miljardilla punnalla maaliskuussa 2005 ja yhdisti sen pääasiassa maajärjestelmien liiketoimintaryhmäänsä *BAE Systems Land and Armaments*.*lähde?*

Historia
--------

Yhtiön juuret ovat Food Machinery Corporation (FMC) -yhtiössä, joka voitti toisen maailmansodan aikana tarjouskilpailun telaketjuilla varustetuista maihinnousuajoneuvoista Yhdysvaltain asevoimille. Tehdas oli aiemmin valmistanut maatalouskoneita. Bowen McLaughlin York -yhtiö (myöhemmin Harsco Corporationin BMY-divisioona) ryhtyi myös samoihin aikoihin panssarivaunuja ja lentokoneita.*lähde?*

Uusien tilausten vähettyä vuosien 1983–1994 välisenä aikana FMC ja Harsco Corporation sopivat puolustusvälinetuotantonsa yhdistämisestä vuonna 1994. Yhdistymisessä syntynyt United Defense muodostui FMC:n kalifornialaisesta Ground Systems -divisioonasta ja Harscon pennsylvanialaisesta BMY Combat Systems -divisioonasta.*lähde?*

Syyskuussa 2000 UDI osti ruotsalaiselta Saabilta asevalmistaja Bofors Weapon Systems AB:n tykkituotannon ja nimesi sen Bofors Defense -tytäryhtiökseen. Vuonna 2001 kilpailija General Dynamics yritti vallata UDI:n mutta osakkeet myytiinkin alemmalla hinnalla sijoitusryhmä Carlyle Groupille. Se luopui yhtiön hallinnasta 2001 mutta jätti osan siitä omistukseensa.*lähde?*

Brittiläinen BAE Systems ilmoitti ostaneensa UDI:n maaliskuussa 2005 2,1 miljardilla punnalla. Committee on Foreign Investment in the United States ilmoitti huhtikuussa, ettei kauppa uhkaa Yhdysvaltain kansallista turvallisuutta ja hyväksyi yhdistymisen.*lähde?*

Tuotteita
---------

* M113 panssaroitu miehistönkuljetusajoneuvo
* M2/M3 Bradley rynnäkköpanssarivaunu
* Boforsin kenttä- ja laivatykit vuodesta 2000
* M6 Linebacker
* M109 telahaupitsi
* XM2001 Crusader telahaupitsi (tilaus peruttiin)
* Ammukset

Lähteet
-------

1. ↑  United Defense Industries  7.3.2005. globalsecurity.org. Viitattu 22.7.2015. (englanniksi)
2. 1 2  BAE Systems to buy US rival UDI  7.3.2005. bbc.co.uk. Viitattu 22.7.2015. (englanniksi)
**Harry Emil Rafael Lindfors** (8. heinäkuuta 1905 Helsinki – 17. kesäkuuta 1968) oli suomalainen yritysjohtaja, joka sai kauppaneuvoksen arvonimen.

Lindforsin vanhemmat olivat varastonhoitaja Emil Reinhold Lindfors ja Berta Irene Eklöf ja puoliso vuodesta 1931 Maj-Lis Margareta Nyström. Lindfors tuli ylioppilaaksi Svenska normallyceumista 1923 ja valmistui diplomiekonomiksi Svenska handelshögskolanista 1925. Hän oli Mercantilen rauta- ja metalliosaston palveluksessa vuodesta 1926, prokuristi vuodesta 1933, johtokunnan jäsen vuodesta 1939, varatoimitusjohtaja vuodesta 1945 ja toimitusjohtaja vuodesta 1957. Lindforsilla oli myös useita liike-elämän ja muita luottamustehtäviä, kuten HIFK:n monivuotinen puheenjohtajuus. Sota-aikana päämajassa hankinta- ja asiantuntijatehtävissä palvellut Lindfors oli sotilasarvoltaan reservin kapteeni. Lindfors sai kauppaneuvoksen arvonimen 1961.

Lähteet
-------

1. 1 2  Harry Lindfors *Biografiasampo*. Viitattu 28.9.2022.
2. ↑  Dödsfall.  *Hufvudstadsbladet*, 19.6.1968, nro 164, s. 9. Kansalliskirjasto. Viitattu 28.9.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Talousvaikuttajat
* Biografiasampo

 |

 |
**Etiopianbanaani** (*Ensete ventricosum* syn. *Musa ensete*) on *Ensete*-sukuun kuuluva ruohovartinen kasvi. Se on kotoisin Afrikan eteläosista.

Ulkonäkö
--------

Etiopianbanaanin koko vaihtelee paljon kasvupaikan mukaan, mutta hyvissä oloissa se voi saavuttaa jopa 12 metrin korkeuden. Varret yltävät noin viiden metrin korkeuteen ja ne ovat väriltään punertavanruskeita. Varret sisältävät maitiaisnestettä, joka värjäytyy punertavaksi joutuessaan ilman kanssa kosketuksiin. Lehdet levittäytyvät banaanikasveille tyypilliseen asentoon tasaisesti varren ympärille. Lehdet ovat pitkulaisia ja keihäsmäisiä, päältä vihreitä ja kiiltäväpintaisia, alta nukkaisia.

Etiopianbanaani tekee kolmenlaisia kukkia: hede-, emi- ja hermafrodiittisia kukkia. Hedekukat ovat muuten valkoisia, mutta niiden terälehtien kärjet ovat oransseja. Hedekukassa on viisi hedettä. Ponnet ovat purppuranpunaisia tai violetteja ja palhot valkoisia. Hermafrodiittisissa kukissa on 1–5 hedettä. Ponnet ovat hiukan palhoja suuremmat. Emikukat ovat harvinaisia. Ne ovat samanlaisia kuin hermafrodiittiset kukat paitsi, että niiltä puuttuvat heteet.

Levinneisyys
------------

Etiopianbanaani on levittäytynyt hyvin laajalle alueelle päiväntasaajan eteläpuoliseen Afrikkaan. Itä-Afrikassa sen levinneisyys yltää myös päiväntasaajan pohjoispuolelle aina Sudaniin, Etiopiaan, Eritreaan ja Somaliaan saakka. Etiopianbanaani on Afrikan yleisin ja laajimmalle levinnein *Ensete*-suvun kasvi.

Käyttö
------

Etiopianbanaani on yleinen viljelykasvi. Lämpimillä alueilla sitä viljellään ulkona ja kylmemmillä kasvi- ja asuinhuoneissa. Etiopianbanaanin hedelmä ei yleensä kelpaa ruoaksi, mutta nuoret kukat ovat keitettyinä syötäviä. Myös kasvin siemeniä, varsia ja juuria käytetään ravinnoksi. Kasvin lehtiä käytetään Afrikassa talojen kattojen rakennusaineena ja versoista saadaan kuitua köysien punontaa varten.

Lähteet
-------

1. ↑  Williams, E.: *Ensete ventricosum* *IUCN Red List of Threatened Species. Version 2019.2*.  2017. International Union for Conservation of Nature, IUCN, Iucnredlist.org. Viitattu 23.7.2019. (englanniksi)
2. ↑  ITIS
3. ↑  Ensete ventricosum (Arkistoitu – Internet Archive) South Africa National Biodiversity Institute


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Ensete ventricosum | 
* Wikidata: Q199075
* Wikispecies: Ensete ventricosum
* APDB: 969
* CoL: 39WYL
* Ecocrop: 5700
* EoL: 1119982
* EPPO: ENSVE
* GBIF: 2763050
* GRIN: 15184
* iNaturalist: 140998
* IPNI: 584810-1
* IRMNG: 11270430
* ITIS: 506498
* IUCN: 22486245
* MoBotPF: 282798
* NCBI: 4639
* NZOR: 0163aa8e-c631-4991-bff3-d1405b285d05
* NZPCN: 4384
* Open Tree of Life: 679535
* PfaF: Ensete ventricosum
* Plant List: kew-243317
* PLANTS: ENVE2
* POWO: urn:lsid:ipni.org:names:584810-1
* SANBI: 2746-2
* Tropicos: 21500375
* WFO: wfo-0000407924

 |
|  |
| Musa ventricosa | 
* Wikidata: Q39272062
* APDB: 993
* CoL: 44NWF
* GBIF: 2763071
* GRIN: 24745
* IPNI: 797626-1
* POWO: urn:lsid:ipni.org:names:797626-1
* Tropicos: 21500451
* WFO: wfo-0000475213

 |

 |
**Peter Nicolai Arbo** (18. kesäkuuta 1831 Buskerud – 14. lokakuuta 1892 Kristiania) oli norjalainen taidemaalari.

Arbo opiskeli Kööpenhaminan taideakatemiassa 1851–1852 sekä Düsseldorfissa 1852–1855 ja 1857–1858. Arbo sai paljon vaikutteita ranskalaiselta taidemaalari Jean-Louis-Ernest Meissonierilta, joka maalasi etenkin sotaan liittyviä maalauksia. Arbo perehtyi myös eläinten kuvaukseen. Useat hänen maalaustensa aiheet perustuvat historian tapahtumiin tai mytologiaan. Arbo maalasi myös monia muotokuvia. Hänen päätöitään ovat *Åsgårdsreien* (1872), *Valkyrjer* (1869) ja *Karl XVs kroning* (1882).

Teoksia
-------

* Valkyria (1865)Valkyria (1865)
* Stamfordin sillan taistelu (1870)Stamfordin sillan taistelu (1870)
* Åsgårdsreien (1872) Åsgårdsreien (1872)
* Nótt (1887) Nótt (1887)
* Hervorin kuolema (1892) Hervorin kuolema (1892)

Lähteet
-------

1. 1 2  Peter Nicolai Arbo *Store norske leksikon*. Viitattu 12.12.2021. (norjaksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat

 |
|  |
| Taiteenala | 
* KulturNav
	+ 2
* Musée d'Orsay
* RKD Artists
* ULAN

 |
|  |
| Muut | 
* Europeana
* IdRef

 |

 |
Jaroslavlin kuvernementin kartta vuodelta 1822.
**Jaroslavlin kuvernementti** (myös *lääni*, ven. Яросла́вская губе́рния, *Jaroslavskaja gubernija*) oli hallintoalue Venäjällä vuosina 1796–1929. Sen pinta-ala oli 35 615 neliökilometriä. Asukkaita oli 1 071 400 henkeä (vuonna 1897). Kuvernementin hallinnollinen keskus oli Jaroslavlin kaupunki.

Kuvernementin vaakuna.
Moskovan kuvernementin Jaroslavlin provinssista ja osasta Novgorodin käskynhaltijakuntaa muodostettiin vuonna 1777 Jaroslavlin käskynhaltijakunta (*Jaroslavskoje namestnitšestvo*). Käskynhaltijakunta muutettiin vuonna 1796 Jaroslavlin kuvernementiksi.

Vuodesta 1822 lähtien kuvernementti käsitti kymmenen kihlakuntaa, joiden keskuksina toimivat Danilov, Jaroslavl, Ljubim, Mologa, Myškin, Pošehonje, Romanovo-Borisoglebsk, Rostov, Rybinsk ja Uglitš. Niiden lisäksi siihen kuului Petrovskin kaupunki (nykyinen Petrovskojen taajama). Vuoden 1897 väestönlaskennan mukaan 99,4 % kuvernementin asukkaista oli venäläisiä. Mologan kihlakunnassa Sitjoen varrella asui niin sanottuja sitskareja, jotka polveutuivat seudulle 1600-luvulla muuttaneista karjalaisista. Tärkein elinkeino oli maanviljely.

Jaroslavlin kuvernementti lakkautettiin Neuvostoliitossa vuonna 1929. Samalla sen alueesta muodostettiin Ivanovon teollisuusalueeseen kuuluneet Jaroslavlin ja Rybinskin piirikunnat.

Lähteet
-------

1. 1 2 3 4  Entsiklopedija Brokgauza i Jefrona *brocgaus.ru*. Viitattu 25.12.2011. (venäjäksi)
2. 1 2  Demoskop Weekly *demoscope.ru*. Viitattu 25.12.2011. (venäjäksi)
3. 1 2  Kartolog *kartolog.ru*. Viitattu 25.12.2011. (venäjäksi)

Aiheesta muualla
----------------

* Kuvia tai muita tiedostoja aiheesta **Jaroslavlin kuvernementti** Wikimedia Commonsissa

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Venäjän keisarikunnan hallinnollinen jako |
| --- |
|  |
| Kuvernementit | 
* Arkangel
* Astrahan
* Aunus
* Baku
* Bessarabia
* Grodno
* Harkova
* Herson
* Holm
* Irkutsk
* Jaroslavl
* Jekaterinoslav
* Jelizavetpol
* Jeniseisk
* Jerevan
* Kaluga
* Kaunas
* Kazan
* Kiova
* Kostroma
* Kursk
* Kutaisi
* Kuurinmaa
* Liivinmaa
* Minsk
* Mogiljov
* Moskova
* Nižni Novgorod
* Novgorod
* Orenburg
* Orjol
* Penza
* Perm
* Pietari
* Pihkova
* Podolia
* Pultava
* Rjazan
* Samara
* Saratov
* Simbirsk
* Smolensk
* Stavropol
* Tambov
* Tauria
* Tbilisi
* Tobolsk
* Tomsk
* Tšernigov
* Tšernomorskaja
* Tula
* Tver
* Ufa
* Vilna
* Viro
* Vironmaa
* Vitsebsk
* Vjatka
* Vladimir
* Vologda
* Volynia
* Voronež

 |  |
|  |
| Oblastit (alueet) | 
* Akmolinsk
* Amur
* Batum
* Dagestan
* Don
* Fergana
* Jakutsk
* Kamtšatka
* Kars
* Kuban
* Primorje
* Sahalin
* Samarkand
* Semipalatinsk
* Semiretšje
* Syrdarja
* Taka-Baikal
* Taka-Kaspia
* Terek
* Turgai
* Uralsk

 |
|  |
| Kongressi-Puolan kuvernementit | 
* Kalisz
* Kielce
* Łomża
* Lublin
* Piotrków
* Płock
* Radom
* Siedlce
* Suwałki
* Varsova

 |
|  |
| Suomen suuriruhtinaskunta | 
* Hämeen lääni
* Kuopion lääni
* Mikkelin lääni
* Oulun lääni
* Turun ja Porin lääni
* Uudenmaan lääni
* Vaasan lääni
* Viipurin lääni

 |

 |